เรื่องร้องเรียน: ตามที่ได้ร้องเรียนเรื่องการจอดจักรยานขวางทางขึ้นลงสะพานปูนข้ามคลองโรงเรียนสุเหร่าทางควาย ซึ่งได้มีเจ้าหน้าที่เทศกิจของสำนักงานเขตประเวศไปติดตั้งป้ายแจ้งเตือนเรียบร้อยแล้ว แต่ไม่มีผลใดๆเลย ประชาชนละแวกนั้นก็ยังจอดขวางทางขึ้นลงสะพานปูนเช่นเดิม ซึ่งคงเข้าใจว่าแค่เป็นการแจ้งเตือนไม่มีการจับปรับจริง จึงอยากรบกวนให้เจ้าหน้าที่เทศกิจไปช่วยสอดส่องดูแลในช่วงวันทำการ เวลา 07.00-07.30 ซึ่งเป็นเวลาที่นักเรียนจะมาโรงเรียนและมีแม่ค้าและประชาชนขายของบริเวณนั้น
การดำเนินการของเจ้าหน้าที่: ฝ่ายเทศกิจ มอบหมายงานตรวจและบังคับการ จัดเจ้าหน้าที่เทศกิจชุดสายตรวจ 251 ออกตรวจสอบเหตุร้องเรียนกรณีดังกล่าว โดยได้ดำเนินการแก้ไขในเบื้องต้น แต่อย่างใดก็ดีจะประสานทางมัสยิดสุเหร่าทางควายและโรงเรียนสุเหร่าทางควาย ช่วยประชาสัมพันธ์ขอความร่วมมือผู้นำรถจักรยานมาจอดบริเวณดังกล่าว ให้นำไปจอดบริเวณอื่น เนื่องจากกีดขวางทางเดินคนขึ้นลงสะพานข้ามคลองประเวศบุรีรมย์
ความเห็นของผู้แจ้ง: ขออขอบคุณเจ้าหน้าที่ปฏิบัติงานอย่างรวดเร็วค่ะ และรบกวนประสานทางโรงเรียนและผู้นำชุมชนให้ประชาสัมพันธ์ด้วยนะคะ ขอบคุณค่ะ
พื้นที่: แขวงประเวศ เขตประเวศ กรุงเทพมหานคร